## La Generalitat concedix més de 489.000 euros en ajudes a 28 entitats del tercer sector afectades per la DANA

*** La resolució establix que el pagament de la subvenció s’efectuarà immediatament fins al 100 % del seu import, mitjançant transferència bancària
* Les entitats les sol·licituds de les quals hagen sigut denegades podran optar a les ajudes addicionals aprovades pel Consell, destinades a enfortir el teixit associatiu i comunitari, procedents del Senat, per un import de 13,6 milions d’euros**

La Generalitat ha resolt la concessió de 489.376 euros en ajudes urgents a 28 entitats del tercer sector afectades pels danys produïts per la DANA, segons la resolució publicada en el Diari Oficial de la Generalitat Valenciana ([DOGV](https://dogv.gva.es/va/resultat-dogv?signatura=2025/3243)).

Estes ajudes tenen com a objectiu reactivar l’activitat de les entitats beneficiàries i garantir la continuïtat de l’atenció a col·lectius vulnerables, com ara majors, infància, persones amb discapacitat o en situació d’exclusió social.

La resolució establix que el pagament de la subvenció s’efectuarà de manera immediata després de la concessió, amb la qual cosa arriba fins al 100 % del seu import, mitjançant transferència bancària. A més, les entitats beneficiàries hauran de justificar el gasto subvencionat abans del 30 de desembre de 2025.

Totes les sol·licituds que han complit amb els requisits de la convocatòria han rebut l’ajuda. No obstant això, les entitats que han quedat fora podran acollir-se a les ajudes addicionals aprovades recentment pel Consell amb fons procedents del Senat, per un total de 13,6 milions d’euros, destinades a les entitats que conformen el teixit associatiu i comunitari de les zones afectades per la riuada.

Amb estes mesures, la Generalitat busca garantir la continuïtat de l’activitat associativa en els municipis afectats, reforçar el teixit social i fomentar la recuperació de les accions comunitàries.

Fecha: 25/02/2025